HRVATSKA GORSKA SLUŽBA SPAŠAVANJA

Odjel za razvoj i projekte HGSS-a

**Novi Adrion – Promicanje održivog korištenja prirodne baštine PP Biokovo**

**NAZIV PROJEKTA**

Novi Adrion – Promicanje održivog korištenja prirodne baštine PP Biokovo

**\*\*\***

**PROGRAM I ALOKACIJA FINANCIRANJA**



OP Konkurentnost i kohezija 2014.-2020.

Prioritetna os 6 – Zaštita okoliša i održivost resursa

KK.06.1.2.01 – Promicanje održivog korištenja prirodne baštine u nacionalnim parkovima i parkovima prirode

\*\*\*

**OPĆI PODACI**

Nositelj:

* JU PP Biokovo

Partneri:

* Hrvatska gorska služba spašavanja
* JU Makarska razvojna agencija

Razdoblje provedbe: travanj 2018. – listopad 2022. (55 mjeseci)

Ukupna vrijednost projekta: 32.041.753,44 HRK (4.252.671,50 EUR)

Nositelj: 30.065.766,73 HRK (3.990.412,99 EUR)

Partneri:

HGSS: 1.032.686,73 HRK (137.061,08 EUR)

JU Makarska razvojna agencija 943,300,00 HRK (125.197,43 EUR)

Omjer sufinanciranja: 85%

Bespovratna sredstva: 27.235.490,42 HRK (3.614.770,78 EUR)

\*\*\*

**OPIS PROJEKTA**

Svrha projekta Novi Adrion je poticaj društveno-gospodarskog razvoja makarske rivijere (Makarska, Podgora, Zagvozd, Tučepi) i Splitsko-dalmatinske županije kroz održivo upravljanje Parkom prirode Biokovo. Prema statistici Ministarstva turizma, grad Makarska bilježi porast od

20,18% u dolascima turista u 2016. u odnosu na 2015. godinu, Splitsko-dalmatinska županija porast od 10,66% s tim da u istom periodu PP Biokovo bilježi porast od 16,68%, što je ispod porasta dolazaka u Makarsku. Destinacija općine Zagvozd nadalje pripada razvojnim destinacijama, koja je ostvarila rast 100% u broju dolazaka u 2016. godini u odnosu na 2015. godinu, što znači da postoji potražnja za ponudom ruralnog turizma u Zabiokovlju i potencijal za turistički razvoj, a što je u direktnoj korelaciji i sa Strategijom turizma RH koja navodi kako su pogodne lokacije za uspostavu posjetiteljskih centara u nacionalnim i parkovima prirode. Tako se daje mogućnost JU PP Biokovo da postane nositelj razvoja na sjevernoj strani Biokova. Projektom Novi Adrion stoga je uzeta u

obzir postojeća statistika i postojeća posjetiteljska infrastruktura u parku (nepostojanje vizitacijskih točaka visoke atraktivnosti, veliki broj umjereno razvijene pješačko-planinarske infrastrukture, neadekvatni transportni kapaciteti) te definirana diverzifikacija posjetiteljskih sadržaja, razvoj vizitacijskih točaka visoke atraktivnosti, uveden sustav prijevoza i sigurnosti posjetitelja i razvoj edukativnih i promotivnih aktivnosti, a sve kako bi se privukao veći broj posjetitelja različitih profila (planinari, rekreativci, zaljubljenici u prirodu, oni koji traže aktivni odmor, ali i oni koje privlači ruralni i obiteljski turizam), ostvarila njihova veća potrošnja te dodatno unaprijedilo uređenje i upravljanje prirodnom baštinom PP Biokova.

Ciljne skupine:

1. Posjetitelji: nova doživljajna iskustva i upoznavanje baštine, uz preduvjet sigurnosti; provođenje aktivnog odmora i odmora u prirodi

2. Turistički djelatnici (turoperatori, turističke agencije): predstavljanje novih i inovativnih turističkih aranžmane čime će povećati svoju prednost na tržištu i ostvariti profit od takvih aranžmana,

3. Zaposlenici JU PP Biokovo: odgovorno i savjesno upravljanje prirodnom baštinom PP Biokovo; unaprjeđenje upravljačkih i specifičnih znanja

4. Lokalna zajednica makarske rivijere je ciljna skupina koja je također i krajnji korisnik: uspostava turističkog sadržaja putem kojeg oni mogu izravno ili neizravno imati korist (otvaranjem novih radnih mjesta, novi kanal za plasiranje proizvoda uz dodatne koristi kao što su educiranje o

prirodnoj baštini i prenošenje znanja svojim gostima).

*ELEMENTI PROJEKTA:*

1: Akcijski plan upravljanja posjetiteljima

2: Uređenje Skywalk-a

3: Unaprjeđenje posjetiteljskih sklopova

4: Uređenje Rodićeve ceste

5: Unaprjeđenje sustava prijevoza posjetitelja

6: Uređenje posjetiteljskog centra

7: Unaprjeđenje sustava sigurnosti posjetitelja

8: Multimedijalno educiranje posjetitelja

9: Razvoj edukativnih programa

10: Izrada edukativnih i prezentacijskih materijala

11: Edukacija turističke javnosti

12: Promocija i vidljivost

V: Promidžba i vidljivost

PM: Upravljanje projektom i administracija

\*\*\*

**CILJEVI PROJEKTA**

**Specifični cilj:**

* Povećanje obrazovnog kapaciteta posjetitelja PP Biokovo
* Povećanje broja posjetitelja PP Biokovo
* Povećanje atraktivnosti prirodne baštine PP Biokovo

**Opći cilj:**

* Društveno-gospodarskog razvoja makarske rivijere (Makarska, Podgora, Zagvozd, Tučepi) i Splitsko-dalmatinske županije kroz održivo upravljanje Parkom prirode Biokovo

**\*\*\***

**REZULTATI PROJEKTNOG DIJELA HGSS-a**

* Održane 2 ITLS edukacije nadzornika i rendžera
* Održan tečaj speleospašavanja
* Održana obuka vodiča aktivnog i pustolovnog turizma
* Održana edukacija o prikupljanju prostornih podataka i rukovanja s GPS uređajem
* Nabavljena oprema za spašavanje i traganja (medicinska, radijska i oprema za podizanje i

spuštanje, nosiljke)

* Nabavljeno modularno sklonište
* Čuvari prirode JU PP Biokovo obučeni za speleospašavanje
* Izrađen projekt sigurnosnih poboljšnica
* Izrađen elaborat sigurnosti PP Biokovo
* Izrađena GIS baza podataka
* Izvršena markacija planinarskih staza